CELEX: 32012R0839
Language: bg
Date: 2012-09-18 00:00:00
Title: Регламент за изпълнение (ЕС) № 839/2012 на Комисията от 18 септември 2012 година за разрешаване на уреята като фуражна добавка за преживни животни  текст от значение за ЕИП

19.9.2012   
            
            
               BG
            
            
               Официален вестник на Европейския съюз
            
            
               L 252/11
            
         РЕГЛАМЕНТ ЗА ИЗПЪЛНЕНИЕ (ЕС) № 839/2012 НА КОМИСИЯТА
   от 18 септември 2012 година
   за разрешаване на уреята като фуражна добавка за преживни животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на продуктите, разрешени с Директива 82/471/ЕИО на Съвета от 30 юни 1982 г. относно някои продукти, използвани при храненето на животните (2).
            
         
               (2)
            
            
               Уреята беше разрешена за неограничен период от време с Директива 82/471/ЕИО. Впоследствие този продукт беше вписан в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на уреята като фуражна добавка за преживни животни с искане добавката да се включи в категорията „хранителни добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните („Органът“) заключи в становището си от 7 март 2012 г. (3), че при предложените условия на употреба уреята не оказва неблагоприятно въздействие върху здравето на животните и хората или върху околната среда и че тя осигурява непротеинов азот за синтеза на микробен протеин в търбуха. Органът не счита, че са необходими специфични изисквания за мониторинг след пускането на пазара. Също така той провери доклада относно метода за анализ на фуражната добавка във фуражите, който представи референтната лаборатория на Общността, определена с Регламент (ЕО) № 1831/2003.
            
         
               (5)
            
            
               При оценката на уреята се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.
            
         
               (6)
            
            
               Тъй като се внасят изменения в условията за разрешителното на уреята и няма преки непосредствени последици за безопасността, следва да се предвиди разумен период преди влизането в сила на разрешителното, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното. Освен това е целесъобразно да се предвиди преходен период за изчерпването на наличностите от урея, разрешена съгласно Директива 82/471/ЕИО, и от съдържащи урея фуражи.
            
         
               (7)
            
            
               Твърде сложно е за операторите да адаптират многократно и бързо етикетите на фуражите, съдържащи различни добавки, които са последователно разрешени съгласно процедурата по член 10, параграф 2 от Регламент (ЕО) № 1831/2003 и за които трябва да се спазват новите правила за етикетирането. Поради това е целесъобразно да се намали административната тежест за операторите, като се предвиди известен период от време с оглед на плавната промяна по отношение на етикетирането.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се посоченият в приложението препарат, принадлежащ към категорията „хранителни добавки“ и функционалната група „урея и нейните деривати“, като добавка при храненето на животните при спазване на определените в същото приложение условия.
   Член 2
   Изисквания към етикетирането
   Съдържащите урея фуражи се етикетират в съответствие с настоящия регламент най-късно до 19 май 2013 г.
   Същевременно съдържащите урея фуражи, които са били етикетирани съгласно Директива 82/471/ЕИО преди 19 май 2013 г., могат да продължат да се пускат на пазара до изчерпване на наличностите.
   Член 3
   Преходни мерки
   Наличностите от урея и от фуражите, които съдържат урея, съществуващи към датата на влизане в сила на настоящия регламент, могат да продължат да се пускат на пазара и използват при спазване на условията по Директива 82/471/ЕИО до изчерпване на количествата.
   Член 4
   Влизане в сила
   Настоящият регламент влиза в сила на 19 ноември 2012 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 213, 21.7.1982 г., стр. 8.
   
      (3)  EFSA Journal (Бюлетин на ЕОБХ), 2012 г.; 10(3):2624.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория: хранителни добавки. Функционална група: урея и нейните деривати.
                  
               
            
                  3d1
               
               
                  —
               
               
                  Урея
               
               
                  
                               
                           
                           
                              
                                 Състав на добавката
                              
                              
                                           
                                       
                                       
                                          съдържание на урея: най-малко 97 %;
                                       
                                    
                                           
                                       
                                       
                                          съдържание на азот: 46 %.
                                       
                                    
                        
                               
                           
                           
                              
                                 Характеристика на активното вещество
                              
                              диаминометанон, CAS номер 58069-82-2, химична формула (NH2)2CO.
                           
                        
                               
                           
                           
                              
                                 Метод за анализ
                                  (1)
                              
                              
                                           
                                       
                                       
                                          за определяне на общото количество азот в добавката: титриметрия (метод 2.3.3 в приложение IV от Регламент (ЕО) № 2003/2003);
                                       
                                    
                                           
                                       
                                       
                                          за определяне на биурета в общото количество азот в добавката: спектрофотометрия (метод 2.5 в приложение IV от Регламент (ЕО) № 2003/2003);
                                       
                                    
                                           
                                       
                                       
                                          за определяне на уреята в премикси, комбинирани фуражи и фуражни материали: спектрофотометрия (приложение III.Г от Регламент (ЕО) № 152/2009)
                                       
                                    
                        
               
                  Преживни животни с функциониращ търбух
               
               
                  —
               
               
                   
               
               
                  8 800
               
               
                  Указанията за употреба на фуражната добавка и фуража, съдържащ урея, трябва да включват следното:
                  
                     „Уреята се дава само на животни с функциониращ търбух. Достигането до максималната доза на уреята при храненето трябва да се извършва постепенно. Максималното съдържание на урея трябва да се дава само като част от хранителни режими, богати на лесносмилаеми въглехидрати и бедни на разтворим азот.
                     Най-много 30 % от общия азот в дневната дажба трябва да идва от урея-N.“
                  
               
               
                  19.11.2022 г.
               
            
         (1)  Подробна информация за методите за анализ може да бъде намерена на следния адрес на референтната лаборатория на Общността: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.